EA ปลื้มปริม! Q3/58 กำไรพุ่ง 92% หลังรับรู้รายได้จากโรงไฟฟ้า 90MW จ.ลำปาง
EA ปลื้มปริม! Q3/58 กำไรพุ่ง 92% หลังรับรู้รายได้โรงไฟฟ้า 90MW จ.ลำปาง โดยงบฯ Q3/58 มีกำไรสุทธิ 715.30 ลบ. เพิ่มขึ้น 92% จากปีก่อนที่มีกำไร 372.79 ลบ. ขณะที่ งวด 9 เดือนมีกำไร 2,036.41 ลบ. เพิ่มขึ้น 64% จากปีก่อนที่มีกำไร 1,241.18 ลบ.
12 พ.ย. 2558

บริษัท พลังงานบริสุทธิ์ จำกัด (มหาชน) หรือ EA รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 715.30 ล้านบาท หรือมีกำไรสุทธิ 0.19 บาทต่อหุ้น เพิ่มขึ้น 92% จากช่วงเดียวกันของปีก่อนที่มีกำไรสุทธิ 372.79 ล้านบาท หรือมีกำไรสุทธิ 0.10 บาทต่อหุ้น เนื่องจากบริษัทและบริษัทย่อยมีรายได้รวมเพิ่มขึ้น โดยเฉพาะส่วนงานผลิตและจำหน่ายกระแสไฟฟ้าเพิ่มขึ้น หลังจากบริษัทย่อยอีกแห่งหนึ่งได้เปิดดำเนินงานในเชิงพาณิชย์สำหรับโครงการโรงไฟฟ้า 90MW ในจังหวัดลำปาง 
ขณะที่ ผลการดำเนินงานช่วง 9 เดือนแรกมีกำไรสุทธิ 2,036.41 ล้านบาท หรือ 0.55 บาทต่อหุ้น เพิ่มขึ้น 64% จากช่วงเดียวกันของปีก่อนที่มีกำไรสุทธิ 1,241.18 พันล้านบาท หรือ 0.33 บาทต่อหุ้น